Københavns Adresseavis, 1822-03-04
Fredagen den 8de Marts førstkommende, om Eftermiddagen Kl. imellem 1 og 3, bliver, ifølge Execution og Udlæg, samt efter Omvurdering, ved Auction 8de og sidste Gang opbudet til Bortsalg : Gaarden Nr. 74 paa Blegdamsveien uden for Nørreport, hvis Bygninger, ifølge den over samme den 5te October sidstleden afholdte Vurderingsforretning, bestaae af : 1. En mod Blegdamsveien til alle Sider grundmuret Bygning, 6 Fag, 1 Etage høi med Heeltag og Tagvinduer, indrettet til Beboelse. 2. En til elle Sider Bindingsværksbygning, 14 Bielkefag, 5 Bindingsværksfag dyb, med heelt teglhængt Tag, 1 Etage høi med 12 Taaluger, indrettet til Beboelse. 3. En til alle Sider Bindingsværksbygning, 9 Bielkefag, Bindingsværksfag dyb, 1 Etage høi med Heeltag, teglhængt, indrettet til Beboelse. 4. En Bindingsværksbygning, 4 Bielkefag, 1 Etage høi, teglhængt, de 2 Fag ere indrettede til Stald med 4 Spiltonger, Loftet derover udi eet. 5. Et aabent Skuur paa 3 Spærfag, Heeltag, tækket med Straae, i samme indrettet et dobbelt Locum af Tømmer og Bræder. En Svinestie af Tømmer og Bræder. 6. En til alle Sider Bindingsværksbygning paa 8 Bielkefag, Bindingsværksfag dyb, Heeltag, 1 Etage høi, som er i 2 Afdelinger, Gavlen belagt med Muursteen, indrettet til chemisk Blegerie, deri 2 store Fyrrekar, et Egedito, 2 Blegvands Distilleertønder, en liden dito, et Finlapperkar, 5 Stkr. Bukke til Blegerie, en stor og en liden Bør, 3 Steentrukker, 3 Vitrioldito, 3 Vand render, et Skyllekar, en Vadskevalse, en indmuret Kobberkjædel paa 16 Potter, 2 indmurede Jerngryder, et Blyrør, v. 10 Lpd. med Træfod og en Hjulbør, samt en ferskvands Opstander med Jernpomperedskab. En til alle Sider Bindingsværksbygning, 11 Bielkefag, 5 Vindingsværksfag dyb, Heeltag, teglhængt, 1 Etage høi, som er inddeelt i 2 Dele og brolagt, indrettet til Farverie. Deri en Vindovn med 2 Tromler, en ferskvands Opstander med Jernpomperedskab. En stor Kobberkjædel paa omtrent 8 Tønder med Malmhane, en dito Kjædel paa omtrent 4 Tønder med Malmhane, en dito paa 2 Tønder, en dito paa 1 Tønde, et Kar med Jernbaand, en Vadskervalse, 2 Hasper, 13 Garnstænger, en Vandrende, en Bankeskammel, 3 Viinpiber, en Jerngryde og en Jernmorteer. En Hauge som er indhegnet med 32 Fag Stak tværk, 2 Laager og 23 Fag Plankeværk mod Naboen og 10 Fag Lægtestakit til Bagsiden, mod Veien levende Hække. I Haugen endeel Træer og et rundt Espalielysthuus, samt et Lysthuus af Tømmer og Brædder. Et stort Stykke Jordsmon, som gaaer ud til Søen, indhegnet paa den ene Side med en levende Hække, deri anlagt en Kjøkkenhauge omgivet af Stikkelsbærbuske, saa er og deri en Park. Den hele Grundstrækning, hvor tilhører en Portion fersk Pompevand, er Eiendom, og samme, med Jndbefatning af Doseringen, mod Søen, udgjør omtrent 46, 145 Qvadratalen. Af Grunden, svares i Jordskyld til Stadens Kasse aarlig 76 Rbd. Sølv, og ved Forandring af Eier i Recognition 90 Rbd. Sølv. I Værelserne ere 5 Stkr. Kakkelovne, og Bygningerne ere i Landets Brandkasse, forsikkrede for 13,250 Rbd. Sølv. Vurderingsforretningen og de Conditioner, hvorefter bemeldte Eiendom vorder bortsolgt, ere til Eftersyn hos Cancellieraad og Procurator Wilse, boende i store Kanikestræde Nr. 31. Auctionen afholdes i forbenævnte Gaard.